IMISLab/GreekWikipedia huggingface dataset:
Γ΄ κατηγορία ποδοσφαίρου ανδρών Κύπρου 1983-84

Η Γ΄ κατηγορία Κύπρου 1983-84 αποτέλεσε το 13ο πρωτάθλημα στη Γ΄ κατηγορία ποδοσφαίρου της Κύπρου. Το πρωτάθλημα κατέκτησε ο Άδωνις Ιδαλίου για 2η φορά στην ιστορία του.

 Στο πρωτάθλημα της Γ΄ κατηγορία την περίοδο 1983-84 συμμετείχαν 13 ομάδες. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα και η ομάδα που τερμάτισε στη δεύτερη θέση προβιβάστηκαν στην Β΄ κατηγορία 1984-85. Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό. Ομάδες που δεν συμμετείχαν στο πρωτάθλημαΟμάδες που προήχθησαν στη Β΄ κατηγορία 1983-84 Ε.Ν. ΘΟΪ Λακατάμιας Δόξα ΚατωκοπιάςΟμάδες που διαβαθμίστηκαν στα αγροτικά πρωταθλήματα: ΕΝΑΔ Αγίου Δομετίου Ολυμπιάδα ΝεάποληςΟμάδες που συμμετείχαν στο πρωτάθλημαΟμάδες που διαβαθμίστηκαν από την Β΄ κατηγορία 1982-83 Άδωνις Ιδαλίου Οθέλλος ΑθηαίνουΟμάδες που προήχθησαν από τα αγροτικά πρωταθλήματα μέσω του Πρωταθλήματος πρωταθλητριών ΣΤΟΚ: Εθνικός Δευτεράς1 Ελπίδα Ξυλοφάγου1Ο Εθνικός Δευτεράς είχε προβιβαστεί μέσω των αγροτικών πρωταθλημάτων. Ωστόσο, διαγράφηκε από τις τάξεις της ΚΟΠ μετά από απόφαση της ΑΔΕΑ κατόπιν ένστασης της Δόξας Παλιομετόχου, επικαλούμενη ενός κανονισμού της ομοσπονδίας σύμφωνα με τον οποίο ομάδες που προέρχονταν από χωριά με πληθυσμό μικρότερο των 1500 κατοίκων, δεν μπορούσαν να ενταχθούν στην ομοσπονδία. Μετά από δικαστική διαμάχη αρκετών μηνών, ο Εθνικός Δευτεράς εντάχθηκε στις τάξεις της ΚΟΠ. Ωστόσο, λόγω του γεγονότος αυτού δεν συμμετείχε στο πρωτάθλημα Γ΄ κατηγορίας 1983-84, το οποίο διεξήχθη με 13 αντί 14 ομάδες. Συμμετείχε στο πρωτάθλημα Γ΄ κατηγορίας 1984-85. Η τελική βαθμολογία του πρωταθλήματος ήταν: Το σύστημα βαθμολόγησης που ίσχυε ήταν: Νίκη=2 βαθμοί, Ισοπαλία=1 βαθμός, Ήττα=0 βαθμοί Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση «Βαθμολογία Γ΄ κατηγορίας». Ο Φιλελεύθερος: σελ. 6. 26 Απριλίου 1984. «Άδωνις-Ακρίτας στη Β΄ κατηγορία». Η Σημερινή: σελ. 9. 26 Απριλίου 1984. «Εθνικός Άσσιας-Οθέλλος 0-0». Η Σημερινή: σελ. 9. 30 Απριλίου 1984. Α΄ κατηγορία ποδοσφαίρου ανδρών Κύπρου 1983-84 Β΄ κατηγορία ποδοσφαίρου ανδρών Κύπρου 1983-84 Κύπελλο Κύπρου ποδοσφαίρου ανδρών 1983-84
Ντάνου

Στην ιρλανδική μυθολογία, η Ντάνου ή Ντάνα ήταν η Μητέρα-θεά των Τουάθα ντε Ντανάν. Από αυτήν έχουν πάρει το όνομά τους, καθώς η ονομασία Tuatha Dé Danann σημαίνει "Παιδιά της θεάς Ντάνου". Είναι μητέρα του Ντάγκντα, αν και πολλές φορές αναφέρεται ως πατέρας της, του Ντίαν Κεχτ, του Όγκμα, του Λιρ, του Λουγ και πολλών άλλων. Λίγα ωστόσο είναι γνωστά για την ίδια σαν θεότητα. Είναι η αντίστοιχη Dôn των Ουαλών.

 Βάσει τοπωνυμίων, όπως οι ποταμοί Δούναβης (αρχ. Δάνουβις), Δνείστερος, Δνείπερος και Ντον, πιθανολογείται ότι η λατρεία της θεάς Ντάνου είχε εξαπλωθεί σε όλο τον Κελτικό κόσμο. Πράγματι, η ύπαρξη μιας ινδικής θεότητας, της Ντάνου, που είχε σχέση με το νερό κι ήταν μητέρα μιας φυλής με το όνομα Ντανάβας, μπορεί και να υποδεικνύει μια αρχαία πρωτοϊνδοευρωπαϊκή ρίζα της θεότητας αυτής. Το όνομα *dhanu αρχικά φαίνεται να σήμαινε "γρήγορος, ταχύς". Ο Ιορδάνης ποταμός, θα μπορούσε να προέρχεται και πάλι από το όνομα Ντάνου. (Ιορ - δάνης, Ιορ - ντάνης).
Νταν Έγκεν

Ο Νταν Έγκεν (Dan Eggen, 13 Ιανουαρίου 1970) είναι πρώην διεθνής Νορβηγός ποδοσφαιριστής και νυν ατζέντης ροκ συγκροτήματος. Γεννήθηκε στο Όσλο το 1970 και αγωνιζόταν ως κεντρικός αμυντικός. Είναι ένας από τους έξι διεθνείς με την Εθνική Νορβηγίας που δεν έχει συμμετοχές στο Νορβηγικό Πρωτάθλημα.

 Έκανε τα πρώτα του ποδοσφαιρικά βήματα στα τμήματα υποδομής της Λιν του Όσλο και στη συνέχεια αγωνίστηκε στις ερασιτεχνικές Αρβόλ και Ρίντι προτού υπογράψει το πρώτο του επαγγελματικό συμβόλαιο το 1990 στην ΒΚ Φραμ. Το 1993 πήρε μεταγραφή στην δανέζικη Μπρόντμπυ όπου παρέμεινε ως το 1997. Ακολούθησε μια πολυετής σταδιοδρομία στα γήπεδα της Ισπανίας με τη Θέλτα και τη Ντεπορτίβο Αλαβές, με την οποία έφτασε μέχρι τον τελικό του Κυπέλλου ΟΥΕΦΑ του 2001. Ακολούθησε ένα σύντομο πέρασμα από την Ρέιντζερς Γλασκώβης για να ολοκληρώσει την καριέρα του το 2004 στη Λεμάν. Ο Έγκεν έχει διατελέσει διεθνής με την Εθνική Νορβηγίας από το 1993 ως το 2001, μετρώντας 25 συμμετοχές και 2 τέρματα. Συμμετείχε στα Μουντιάλ του 1994 και του 1998 καθώς και στο Ευρωπαϊκό πρωτάθλημα του 2000.
Ντεσιμπέλ

To ντεσιμπέλ (decibel, συντομογραφία dB) είναι μονάδα η οποία ακολουθεί λογαριθμική κλίμακα και στην οποία εκφράζεται η διαφορά στάθμης μίας φυσικής ποσότητας. Συνήθως χρησιμοποιείται για να εκφράσει λόγο ισχύων ή εντάσεων. Η κύρια χρήση της μονάδας είναι στην ακουστική και στην ηλεκτρονική. Το όνομά της μονάδας δόθηκε προς τιμή του Γκράχαμ Μπελ, πρωτοπόρου εφευρέτη της τηλεφωνίας, ενώ το πρόθεμα ντέσι δηλώνει πως είναι δεκαδική υποδιαίρεση της κύριας μονάδας Μπελ. Η μονάδα Μπελ δεν χρησιμοποιείται γιατί είναι δύσχρηστη στους υπολογισμούς και γι' αυτό τον λόγο χρησιμοποιείται αποκλειστικά το dB Γενικά η στάθμη της ισχύος ή της έντασης σε ντεσιμπέλ, ισούται με το δεκαπλάσιο του δεκαδικού λογάριθμου του λόγου ισχύος ή του λόγου των εντάσεων. Δηλαδή: L ( d B ) = 10 log 10 ⁡ ( P 1 P 0 ) {\displaystyle L_{(dB)}=10\log _{10}{\bigg (}{\frac {P_{1}}{P_{0}}}{\bigg )}} ή L ( d B ) = 10 log 10 ⁡ ( I 1 I 0 ) {\displaystyle L_{(dB)}=10\log _{10}{\bigg (}{\frac {I_{1}}{I_{0}}}{\bigg )}\,}

 Η μονάδα ντεσιμπέλ χρησιμοποιείται για να εκφραστεί στάθμη έντασης ήχου. Η στάθμη έντασης ήχου σε ντεσιμπέλ ορίζεται ως το δεκαπλάσιο του δεκαδικού λογαρίθμου του λόγου της έντασης του ήχου προς την ένταση αναφοράς του κατωφλίου ακουστότητας. Η ένταση του κατωφλίου ακουστότητας έχει οριστεί ίση με I 0 = 10 − 12 W / m 2 {\displaystyle I_{0}=\;10^{-12}\,\mathrm {W/{m}^{2}} \,} Η έκφραση σε ντεσιμπέλ ενός ήχου έντασης Ι1 δίνεται από την σχέση: I d B = 10 log 10 ⁡ I 1 I 0 {\displaystyle I_{dB}=10\log _{10}{\frac {I_{1}}{I_{0}}}} Στην ηλεκτρονική το ντεσιμπέλ χρησιμοποιείται για να εκφραστεί την στάθμη ενίσχυσης ισχύος (κέρδος ισχύος) των ενισχυτών. Η στάθμη ενίσχυσης ισχύος σε έναν ενισχυτή ισούται με το δεκαπλάσιου του δεκαδικού λογάριθμου του λόγου της ισχύος εξόδου προς την ισχύ εισόδου: L ( d B ) = 10 log 10 ⁡ ( P 1 P 0 ) {\displaystyle L_{(dB)}=10\log _{10}{\bigg (}{\frac {P_{1}}{P_{0}}}{\bigg )}} Στην περίπτωση ενίσχυσης τάσης η σχέση μεταβάλλεται γιατί η ισχύς είναι ανάλογη του τετραγώνου της τάσεως (P~V2). Το αποτέλεσμα είναι η στάθμη ενίσχυσης τάσης να ισούται με το εικοσαπλάσιο του δεκαδικού λογάριθμου του λόγου της τάσης εξόδου προς την τάση εισόδου, όπως φαίνεται και από την παρακάτω τελική σχέση. L d B = 10 log 10 ⁡ ( A 1 2 A 0 2 ) = 20 log 10 ⁡ ( A 1 A 0 ) . {\displaystyle L_{\mathrm {dB} }=10\log _{10}{\bigg (}{\frac {A_{1}^{2}}{A_{0}^{2}}}{\bigg )}=20\log _{10}{\bigg (}{\frac {A_{1}}{A_{0}}}{\bigg )}.\,} Ένταση ήχου Physics - Raymond A. Serway, τόμος ΙΙΙ Αναλογικά ηλεκτρονικά Β' τάξη ΤΕΕ, ΟΕΔΒ, 1999
Πτεριδίνη

Η πτεριδίνη είναι ετεροκυκλική αρωματική ένωση, το μόριο της οποίας προέρχεται από συμπύκνωση ενός δακτυλίου πυριμιδίνης με έναν δακτύλιο πυραζίνης. Η πτεριδίνη αποτελεί τη μητρική ένωση για δύο μεγάλες οικογένειες βιοχημικά σημαντικών ενώσεων, των πτερινών και των φλαβινών. Επίσης, ο μοριακός σκελετός της πτεριδίνης, όπως και της συγγενικής της δικυκλικής ένωσης κιναζολίνης, χρησιμοποιείται ως αφετηρία για τη σύνθεση πολλών φαρμάκων και φυσικών προϊόντων.

 Η πτεριδίνη και τα υποκατεστημένα παράγωγά της συντίθενται κυρίως με αντιδράσεις συμπύκνωσης μεταξύ 4,5-διαμινοπυριμιδινών και α-δικαρβονυλικών ενώσεων (αντίδραση Gabriel-Colman) ή 4-αμινο-5-νιτροζοπυριμιδινών και α-καρβονυλομεθυλενικών ενώσεων (αντίδραση Timmis). Για παράδειγμα, η μη υποκατεστημένη πτεριδίνη μπορεί να συντεθεί με συμπύκνωση 4,5-διαμινοπυριμιδίνης με γλυοξάλη: Παράδειγμα αντίδρασης τύπου Timmis είναι η συμπύκνωση 4-αμινο-5-νιτροζοπυριμιδίνης με υποκατεστημένες α-αιθυλοκετόνες:
Όναρ

Οι Όναρ είναι ελληνικό μουσικό συγκρότημα που δημιουργήθηκε το 1998 και ξεκίνησε ως ντουέτο από τους Λευτέρη Πλιάτσικα και Πένυ Ραμαντάνη. Το όνομα του συγκροτήματος είναι εμπνευσμένο από την αρχαία ελληνική λέξη "όναρ", που σημαίνει όνειρο.

 Οι Όναρ κυκλοφόρησαν τον πρώτο τους δίσκο το 1999, με τίτλο «Το έργο που παίζουν τα μάτια σου». Ο δίσκος περιλάμβανε δημιουργίες του Λευτέρη Πλιάτσικα και παράχθηκε από τον αδελφό του, τον γνωστό τραγουδιστή και μέλος του συγκροτήματος Πυξ – Λαξ, τον Φίλιππο Πλιάτσικα. Ο δίσκος είχε θετική ανταπόκριση από το κοινό με αγαπημένα τραγούδια όπως «Γαλάζιες Ερωμένες», «Χάρτινα Φανάρια», «Με τρομάζεις», που βοήθησαν να γίνει χρυσός. Το δεύτερο άλμπουμ κυκλοφόρησε το 2000, με τον τίτλο «Μην πετάς θα σε δουν». Στον δίσκο είχε συμμετοχή η Τερέζα Σαλκγουέιρο, τραγουδίστρια του φημισμένου πορτογαλικού συγκροτήματος, Madredeus. Επίσης, στον δίσκο συμμετείχε και ο Μάνος Ξυδούς σε δυο τραγούδια. Και αυτός ο δίσκος είχε επίσης μεγάλη επιτυχία. Ακολούθως το 2003, οι Όναρ κυκλοφόρησαν και το τρίτο άλμπουμ τους με τον τίτλο «Αλαντίν, τελείωσαν οι ευχές σου». Συμμετοχή στο δίσκο είχε ο Βασίλης Παπακωνσταντίνου στη μεγάλη επιτυχία και σαν CD single νωρίτερα «Δεν χρωστάω σε κανένα», ενώ από αυτή τη δισκογραφική δουλειά ξεχώρισαν τραγούδια όπως «Φυσάει στα σταυροδρόμια του κόσμου» (σε ποίηση Τάσου Λειβαδίτη), «Να σαι καλά», και «Πόσα πλοία έχω χάσει». Τα επόμενα τρία χρόνια κυκλοφόρησαν ακόμη δύο άλμπουμ, τα «Στην άκρη της γης» και «Πού ταξιδεύεις;», με πολλά τραγούδια που γνώρισαν μεγάλη επιτυχία, όπως το «Μη φύγεις», «Πέτα με ψηλά», «Κύματα του Αιγαίου», «Μαχαίρια τώρα τα φιλιά σου», κ.α.. Τον Δεκέμβριο του 2006 κυκλοφόρησε ένας από τους τελευταίους τους δίσκους με τίτλο «Τίποτα δεν είναι όπως φαίνεται», ο οποίος επίσης κατέγραψε μεγάλη και πολύ επιτυχημένη πορεία, και ξεχώρισαν τραγούδια όπως το «Περασμένα μεσάνυχτα», «Αν μ' αγαπάς» , «Κασέτα», κ.α. Αποτελούνται από 3 μέλη: Λευτέρη Πλιάτσικα, Λουκά Καλαντζάκο Λία Μιχαηλίδου Το 2017, οι Όναρ επανήλθαν με μια νέα κυκλοφορία δίσκου, με το όνομα «17». Ένα διπλό άλμπουμ που συμβολίζει τα 17 χρόνια παρουσίας του συγκροτήματος στην ελληνική μουσική σκηνή. Το άλμπουμ περιλαμβάνει γνωστά και πολυαγαπημένα τραγούδια, καθώς επίσης και ένα καινούργιο κομμάτι, με τον τίτλο «Η ψυχή μου δεν ησυχάζει». Στον δίσκο συμμετέχουν και τραγουδούν με τον Λευτέρη Πλιάτσικα ο Νίκος Ζιώγαλας («Σαν παιδί να γελάς»), ο Φίλιππος Πλιάτσικας («Χάρτινα Φανάρια»), ο Γιάννης Κότσιρας («Δεν ξέρω τίποτα για μένα»), ο Λαυρέντης Μαχαιρίτσας («Γαλάζιες ερωμένες»), και η Νίκη Οικονόμου στο μοναδικό δίγλωσσο κομμάτι του δίσκου («Μια μέρα του καλοκαιριού/The future lies in your hands»). Οι Όναρ, από την κυκλοφορία του πρώτου τους δίσκου μέχρι σήμερα, κάνουν συναυλίες σε όλη την Ελλάδα, έχουν συμμετάσχει σε πολλά φεστιβάλ, και έχουν συνεργαστεί με Έλληνες καλλιτέχνες όπως: Φίλιππο Πλιάτσικα, Λαυρέντη Μαχαιρίτσα, Διονύση Τσακνή, Βασίλη Παπακωνσταντίνου, Σάκη Μπουλά, Λάκη Παπαδόπουλο, κ.α.. Επίσης, έχουν συμμετάσχει σε συναυλίες αφιερωμένες στον Λευτέρη Παπαδόπουλο σε καλλιτεχνική επιμέλεια Γιώργου Νταλάρα, στο Μέγαρο Μουσικής Αθηνών και στο Μέγαρο Μουσικής Θεσσαλονίκης.
Τόμας Μπέλιτς

Ο Τόμας Μπέλιτς (τσεχ.: Tomáš Belic) είναι Τσέχος τερματοφύλακας που υπέγραψε στον Πανιώνιο στις 22 Δεκεμβρίου 2008 συμβόλαιο διάρκειας δυόμισι ετών. Από το 2011 αγωνίζεται στη Σλοβακία.

 Ο Τόμας Μπέλιτς γεννήθηκε στις 2 Ιουλίου 1978 στην πόλη Τρεντσίν (Trenčín) της Σλοβακίας. Έχει ύψος 1,90 μ και βάρος 82 κιλά. Ξεκίνησε την καριέρα του το 1999 στην ομάδα της πατρίδας του T.T.Σ. Τρεντσίν. Αγωνίστηκε σε ομάδες της σλοβακικής και τσεχικής ανώτερης κατηγορίας. Κατά σειρά έπαιξε από δυόμισι σεζόν στις Σπάρτακ Τρνάβα και ΦΚ Μπρνο, στην οποία έγινε βασικός. Στη συνέχεια έχασε τη θέση του βασικού και για μιάμιση σεζόν αγωνίστηκε δανεικός σε τρεις διαφορετικές ομάδες. Τα δύο τελευταία χρόνια έπαιζε στην Τέπλιτσε. Ο Πανιώνιος είναι η πρώτη ομάδα εκτός Τσεχίας ή Σλοβακίας που αγωνίζεται και πραγματοποίησε το ντεμπούτο του στις 10 Ιανουαρίου 2009 στο Στάδιο της Νέας Σμύρνης στο νικηφόρο με 2-0 αγώνα για το πρωτάθλημα της Α΄ Εθνικής εναντίον του Πανσερραϊκού. Πανιώνιος Στατιστικά σεζόν 2009-10 Στατιστικά σεζόν 2010-11 Αρχειοθετήθηκε 2011-05-14 στο Wayback Machine..
Γουίλιαν Μπόρχες Ντα Σίλβα

Ο Βίλιαν ή Γουίλιαν Μπορχες ντα Σίλβα είναι Βραζιλιάνος επαγγελματίας ποδοσφαιριστής της αγγλικής Φούλαμ. Γεννήθηκε στις 9 Αυγούστου 1988, στο Ριμπεϊράο Πίρες του Σάο Πάολο στη Βραζιλία και έχει ύψος 1,75μ. Νυμφεύθηκε τη Βανέσα Μαρτέν.

 Από το καλοκαίρι το 2013, ο Βίλιαν επαιζε στην Τσέλσι ΦΚ, όταν ήρθε στο Λονδίνο από την ουκρανική Σαχτάρ Ντόνετσκ. Από τότε καθιερώθηκε στην ενδεκάδα των "μπλε" και διένυσε κάποιες από τις πιο παραγωγικές σεζόν της καριέρας του. Στους Λονδρέζους φοράει τη φανέλα με το νούμερο #22. Τον Σεπτέμβριο του 2022, ο ποδοσφαιριστής υπέγραψε στην Fulham συμβόλαιο ενός έτους. Με την Εθνική Βραζιλίας έχει 62 συμμετοχές και έχει πετύχει 8 γκολ, εκεί όπου είναι επίσης βασικός, ενώ φοράει τη φανέλα με τον αριθμό #19. Το 2018 αγωνίστηκε στο δεύτερο Παγκόσμιο Κύπελλο της καριέρας του, μετά το 2014.
Περιφέρεια Ναρίν

Η Περιφέρεια Ναρίν (κιργιζικά: Нарын облусу‎; ρωσικά: Нарынская область‎) είναι η μεγαλύτερη Περιφέρεια της χώρας. Βρίσκεται στο κεντροανατολικό τμήμα της χώρας και συνορεύει στα βόρεια με την Περιφέρεια Τσούι, στα βορειοανατολικά με την Περιφέρεια Ισσύκ-Κουλ, στα νοτιοανατολικά με την Κινεζική Αυτόνομη Περιοχή των Ουιγούρων του Σιντζιάνγκ, στα νοτιοδυτικά με την Περιφέρεια Ος και στα δυτικά με την Περιφέρεια Τζαλάλ-Αμπάντ. Πρωτεύουσά της είναι η πόλη Ναρίν και η συνολική της έκταση είναι 44,160 km2 (17,050 sq mi). Ο κύριος αυτοκινητόδρομος της χώρας, διασχίζει την Περιφέρεια Ναρίν από τα κινεζικά σύνορα (Πέρασμα Τορουγκάρτ) με βόρεια κατεύθυνση προς την κωμόπολη Μπαλικτσί, στις όχθες της λίμνης Ισσύκ-Κουλ. Οι λίμνες Σον-Κουλ και Τσατίρ-Κουλ καθώς και το καλοδιατηρημένο πανδοχείο του 15ου αιώνα στο Τας-Ραμπάτ, αποτελούν τα σημαντικότερα αξιοθέατα της περιοχής. Ο πληθυσμός της Περιφέρειας του Ναρίν είναι στην συντριπτική του πλειοψηφία (99%) Κιργίζιοι.

 Στην οικονομία της περιοχής κυριαρχεί η κτηνοτροφία ζώων (πρόβατα, άλογα, γιακς), με κύρια προϊόντα το μαλλί και το κρέας. Η εξόρυξη διαφόρων ορυκτών που αναπτύχθηκαν κατά τη σοβιετική εποχή έχει σε μεγάλο βαθμό εγκαταλειφθεί ως αντιοικονομική. Σήμερα, η περιφέρεια θεωρείται η φτωχότερη περιοχή της χώρας, αλλά και η πιο τυπικά Κιργιζική. Διαθέτει βουνά, αλπικά βοσκοτόπια καθώς και τη λίμνη Σονγκ-Κουλ που κατά τους καλοκαιρινούς μήνες προσελκύει στις όχθες της τεράστια κοπάδια προβάτων και αλόγων με τους βοσκούς να διαβιούν στα παραδοσιακά καλυβάκια τους, τις γιούρτες. Παράλληλα η περιοχή προσελκύει τα τελευταία χρόνια και σημαντικό αριθμό τουριστών. Η Περιφέρεια Ναρίν ιδρύθηκε στις 21 Νοεμβρίου 1939 με την επωνυμία Περιφέρεια Τιεν-Σαν. Στις 20 Δεκεμβρίου 1962, η περιοχή διαλύθηκε, αλλά στις 11 Δεκεμβρίου 1970 επανιδρύθηκε ως Περιφέρεια Ναρίν. Στις 5 Οκτωβρίου 1988 συγχωνεύτηκε στην Περιφέρεια Ισσύκ-Κουλ και, τελικά, στις 14 Δεκεμβρίου 1990, επανιδρύθηκε ως αυτόνομη περιφερειακή ενότητα. Η περιφέρεια Ναρίν χωρίζεται διοικητικά σε μια πόλη περιφερειακής σημασίας, την πρωτεύουσα Ναρίν, και πέντε επαρχίες: Γενικότερα, η περιφέρεια Ναρίν δεν περιλαμβάνει κάποια σημαντικό αστικό οικισμό. Laurence Μίτσελ, Το Κιργιστάν, Το Bradt Ταξιδιωτικούς Οδηγούς, 2008 Επίσημη ιστοσελίδα της Περιφέρειας Ναρίν (στα ρωσικά)
Ευρωλίγκα ανδρών 2022-23

Η Ευρωλίγκα ανδρών 2022-23 ήταν η 23η διοργάνωση υπό τη Euroleague Basketball και η 13η με την Turkish Airlines ως χορηγό, καθώς και η 66η συνολικά συμπεριλαμβανομένων των διοργανώσεων της FIBA Europe. Η σεζόν ξεκίνησε το διήμερο 6 - 7 Οκτωβρίου με την πρώτη αγωνιστική της κανονικής περιόδου. Ο Ολυμπιακός έγινε η πρώτη ελληνική ομάδα που τερμάτισε στην πρώτη θέση της κανονικής περιόδου με το νέο σύστημα διεξαγωγής που καθιερώθηκε το 2016.

 Στα playoffs η πρόκριση για το Final Four δίνεται στις ομάδες που θα κερδίσουν τρεις αγώνες. Αν μια ομάδα κερδίσει τρεις αγώνες προτού πραγματοποιηθούν και οι πέντε συνολικά αγώνες της σειράς, οι εναπομείναντες αγώνες παραλείπονται. Οι ομάδες που τερμάτισαν στις υψηλότερες θέσεις στον όμιλο (1-4) παίζουν τον πρώτο, τον δεύτερο και τον πέμπτο (αν χρειαστεί) αγώνα της σειράς στην έδρα τους. Ο 1οι αγώνες πραγματοποιήθηκαν στις 25 και 26 Απριλίου, οι 2οι στις 27 και 28, οι 3οι στις 2 και 3 Μαΐου, οι 4οι (όπου χρειάστηκαν) στις 4 και 5 και ο 5ος (όπου χρειάστηκε) στις 9 και 10 Μαΐου. Οι αγώνες διεξήχθησαν στην "Ζάλγκιρις Αρένα" του Κάουνας της Λιθουανίας το τριήμερο 19-21 Μαΐου 2023. Ο Σάσα Βεζένκοφ αναδείχτηκε πρώτος σκόρερ της διοργάνωσης με 703 πόντους (17,6 μ.ο) και πρώτος στην αξιολόγηση. Ο Γιώργος Μπαρτζώκας αναδείχτηκε ο καλύτερος προπονητής και ο Τόμας Γουόκαπ πρώτος στις ασίστ. Ο Ολυμπιακός αναδείχτηκε πρώτος τόσο στον πρώτο γύρο, όσο και στην τελική βαθμολογία της κανονικής περιόδου, έδωσε τους περισσότερους αγώνες (41, με ρεκόρ 28-13) και πέτυχε 3.393 πόντους συνολικά (2ος πίσω από τη Ρεάλ που είχε 3.466) και είχε την καλύτερη άμυνα της διοργάνωσης. Στο τρίτο δεκάλεπτο του ημιτελικού του φάιναλ φορ, ο Ολυμπιακός δέχτηκε μόνο δυο (2) πόντους από τη Μονακό, γεγονός που αποτελεί παγκόσμιο ρεκόρ. Επίσημος ιστότοπος
Μητροπολίτης Γρεβενών Σέργιος

Ο Μητροπολίτης Γρεβενών Σέργιος Σιγάλας ήταν Έλληνας θεολόγος και Ιεράρχης της Εκκλησίας της Ελλάδας. Γεννήθηκε στον Πειραιά το 1934 και πέθανε στην Θεσσαλονίκη το 2014, σε ηλικία 80 ετών.

 Γεννήθηκε στον Πειραιά το 1934. Αποφοίτησε από την Θεολογική Σχολή του Πανεπιστημίου Αθηνών το 1958. Χειροτονήθηκε διάκονος στις 3 Μαρτίου 1955 και Πρεσβύτερος στις 25 Ιανουαρίου 1959. Υπηρέτησε ως Ιεροκήρυκας στο Ελληνικό Στρατό (1957-1958) και ως εφημέριος του Ιερού Ναού Αγίων Κωνσταντίνου και Ελένης Πειραιώς (1968-1976). Επίσης διακόνησε απο τις θέσεως του Ηγουμενοσυμβούλου της Ιεράς Μονής Κοιμήσεως Θεοτόκου Πεντέλης (1974-1976) και στο ιδιαίτερο γραφείο του Αρχιεπισκόπου Αθηνών κύρου Σεραφείμ.Εξελέγη Μητροπολίτης Γρεβενών στις 13 Αυγούστου 1976. Ασχολήθηκε με το φιλανθρωπικό, κοινωνικό και κηρυτικό έργο. Επιμελήθηκε της καταγραφής των κωδικών της Ιεράς Μονής Οσίου Νικάνορος Ζαβόρδας, φρόντισε για την φύλαξη των χειρογράφων και κειμηλίων της Μονής. Συνέγραψε και εξέδωσε Ιερές Ακολουθίες τοπικών Αγίων, την ιστορία της Εκκλησίας των Γρεβενών και της Ιεράς Μονής Οσίου Νικάνορα Ζαβόρδας.Απεβίωσε στις 10 Ιουλίου 2014, καθώς δεν μπόρεσε να αντιμετωπίσει με επιτυχία τα αναπνευστικά προβλήματά τα οποία αντιμετώπιζε συνέπεια αυτοκινητιστικού ατυχήματος. Ερμηνείαι ευσεβείς περί μιμήσεως Χριστού, εκδ. Αποστολική Διακονία της Εκκλησίας της Ελλάδος, 1990, ISBN 9780003153576 Ιερά Μονή του Οσίου Νικάνορος (Ζάβορδας) και το κειμηλιοφυλάκιον αυτής, Έκδοση Ιεράς Μονής Θείας Μεταμορφώσεως Ζάβορδας, Γρεβενά 1991 Στο βωμό της ελευθερίας, [χ.ό], Γρεβενά 1991 Η Εκκλησία των Γρεβενών : τοπωνυμία - ίδρυσις - διατελέσαντες αρχιερείς, [χ.ό.], Γρεβενά 1991Κώδικας αλληλογραφίας του Μητροπολίτου Γρεβενών Κλήμεντος (1888-1896) : μετά παραρτήματος διαθηκών (1893-1896) : και πρακτικών του εκκλ. δικαστηρίου (1889-1896) : συμβολή στην τοπική ιστορία της Ιεράς Μητροπόλεως και της περιοχής Γρεβενών, Εκδ. Ιερά Μητρόπολη Γρεβενών, Γρεβενά 2004 Κώδικας αλληλογραφίας του Μητροπολίτου Γρεβενών Κυρίλλου (1874-1888) : τα πρακτικά της Δημογεροντίας και του Πνευματικού Δικαστηρίου (1882-1888) : συμβολή στην τοπική ιστορία της Ιεράς Μητροπόλεως και της περιοχής Γρεβενών, Εκδ. Ιερά Μητρόπολη Γρεβενών, Γρεβενά 2004 Διαθήκες ιδιωτών και πρακτικά του Εκκλησιαστικού Δικαστηρίου και της Δημογεροντίας : επί Μητροπολιτών Γρεβενών Δωροθέου (1896-1901) και Αθαθαγγέλου (1901-1910) : συμβολή στην τοπική ιστορία της Ιεράς Μητροπόλεως και της περιοχής Γρεβενών, εκδ. Ιερά Μητρόπολη Γρεβενών, Γρεβενά 2005 Μια άγνωστη πτυχή της νεότερης ιστορίας της Ιεράς Μονής Ζάβορδας : η ληστεία του 1923, Έκδ. Ιερά Μητροπόλεως Γρεβενών, Γρεβενά 2006 Αιμιλιανός ο εθνομάρτυς Μητροπολίτης Γρεβενών (1877-1911) : συμβολή στην ιστορία της Ιεράς Μητροπόλεως και της περιοχής Γρεβενών, εκδ. Ιερά Μητρόπολη Γρεβενών, Γρεβενά 2008 Πάνος Μπαΐλης, Κώστας Καντούρης, Εφημ. Τα Νέα, Οι «άγιοι Φραγκίσκοι» της Eκκλησίας, 05 Μαρτίου 2005
Ντιμίταρ Ντίμοβ Πραματάρσκι

Ο Ντιμίταρ Ντίμοβ Πραματάρσκι, (Димитър Димов Праматарски) γνωστός και ως Ντιμίταρ Ντίμοβ Μακεντόνσκι, καθώς και με το παρατσούκλι του Παπασάτα, ήταν Βούλγαρος παιδαγωγός, πολιτικός και επαναστάτης, συμμετέχων στο εθνικοαπελευθερωτικό κίνημα πριν από το 1878. Ο Ντιμίταρ Ντίμοβ ήταν επίσης ο 3ος δήμαρχος της Σόφιας.

 Γεννήθηκε το 1844 στο χωριό Σκρεμπάτνο, τότε στην Οθωμανική Αυτοκρατορία σήμερα στη Βόρεια Μακεδονία. Εκεί διδάχτηκε και τα πρώτα γράμματα, το 1857 πήγε στη Σόφια και συνέχισε τις σπουδές του στην σχολή του Σάβα Φιλαρέτοβ. Από το 1858 έως το 1861 ήταν μαθητής και ταυτόχρονα δάσκαλος στο Γαλλικό Κολέγιο Λαζαριστών (ΔΕΛΑΣΑΛ) στη Θεσσαλονίκη, όπου δίδασκε βουλγαρικά και σπούδασε οικονομικά και νομικά. Σπούδασε και εργάστηκε επίσης στη Φιλιππούπολη για σύντομο χρονικό διάστημα - δίδαξε στο επισκοπικό σχολείο υπό τον Ιωακείμ Γκρούεβ και στο αμερικανικό ιεραποστολικό σχολείο εκεί. Από το 1861 έως το 1866, ο Ντιμίταρ Πραματάρσκι ήταν δάσκαλος για μικρό χρονικό διάστημα στην γεννέτηρα του Σκρεμπάτνο, στη συνέχεια στην πόλη Νευροκόπι , όπου συμμετείχε ενεργά στους αγώνες της Βουλγαρικής αναγέννησης (Μακεδονικός Αγώνας) και στον εθνικό προσεταιρισμό των κατοίκων της περιοχής. Το 1867-68 μετακόμισε για να εργαστεί ως δάσκαλος στη Σόφια, όπου τον σύστησε ο Ιωακείμ Γκρούεβ. Εδώ οι συνάδελφοί του ήταν ο Χρίστο Κοβάτσεβ και ο Ντιμίταρ Νοζάροβ, με τους οποίους συνάντησε τον Βασίλ Λέφσκι και το 1870 έθεσαν τα θεμέλια της μυστικής επαναστατικής επιτροπής στη Σόφια. Ήταν από τους κύριους ηγέτες της Ανωτάτης Μακεδονο-Αδριανουπολικής Επιτροπής. Μετά την Απελευθέρωση το 1878, ο Ντιμίταρ Ντίμοβ ήταν επικεφαλής (δήμαρχος) του γραφείου του Ρώσου κυβερνήτη της Σόφιας, κόμη Πιότρ Αλαμπίν, στον οποίο παρείχε ανεκτίμητη βοήθεια όχι μόνο λόγω της πολιτικής του ωριμότητας, αλλά και λόγω της άριστης γνώσης των λατινικών, Αγγλικών, Γαλλικών, Ρωσικών, Τουρκικών και Ελληνικών. Αργότερα έγινε γραμματέας του ανώτατου ελεγκτικού δικαστηρίου. Ήταν Ρωσόφιλος για αυτό και έλαβε το ψευδώνυμο Παπασάτα. Έστειλε και τις τρεις κόρες του να σπουδάσουν στην Οδησσό. Πέθανε στις 12 Απριλίου 1912 στη Σόφια . Αλεξάνταρ Ντίμτσεβ Πραματάροβ Γκεόργκι Πραματάρσκι Νικόλα Πραματάρσκι Ιβάν Πραματάρσκι Димитър Димов: най-достойните дела са делата за народа български! (Βουλγάρικα) Иван Вазов, Към очерка „София през 1880 г.“(Βουλγάρικα)
Φανταστικός αριθμός

Στα μαθηματικά, ένας φανταστικός αριθμός (ή καθαροφανταστικός αριθμός) είναι ένας μιγαδικός αριθμός, το τετράγωνο του οποίου είναι αρνητικός πραγματικός αριθμός. Ο όρος πλάστηκε από τον Ρενέ Ντεκάρτ το 1637 στο έργο του "Η Γεωμετρία" (La Géométrie) και είχε κάπως υποτιμητική σημασία. Το τετράγωνο κάθε πραγματικού αριθμού, είναι πάντα ένας μη αρνητικός αριθμός. Συνεπώς, αριθμοί με τις ιδιότητες των φανταστικών αριθμών θεωρούνταν εκείνη την εποχή ότι δεν μπορεί να "υπάρχουν" πραγματικά, όπως άλλωστε και το μηδέν και οι αρνητικοί αριθμοί θεωρήθηκαν κατά καιρούς από κάποιους ως πλασματικοί ή άχρηστοι. Μπορεί κανείς να θεωρήσει τους φανταστικούς αριθμούς ως μια επέκταση του συνόλου των πραγματικών αριθμών.

 Κάθε μιγαδικός αριθμός μπορεί να γραφτεί στη μορφή a + b i {\displaystyle a+bi} , όπου a ∈ R {\displaystyle a\in \mathbb {R} } και b ∈ R ∗ {\displaystyle b\in \mathbb {R} ^{*}} και i {\displaystyle i} είναι η φανταστική μονάδα με την ιδιότητα: i 2 = − 1 {\displaystyle i^{2}=-1\ } δηλαδή, η φανταστική μονάδα εις το τετράγωνο ισούται με -1. Μερικές φορές χρησιμοποιείται και ο συμβολισμός i = − 1 {\displaystyle i={\sqrt {-1}}} , δηλαδή η φανταστική μονάδα σημειώνεται ως τετραγωνική ρίζα του αριθμού (-1). Αυτός όμως ο συμβολισμός καλό είναι να αποφεύγεται, διότι μπορεί να οδηγήσει σε λανθασμένα αποτελέσματα (π.χ. − 1 = i ⋅ i = − 1 ⋅ − 1 = ( − 1 ) ⋅ ( − 1 ) = 1 = 1 {\displaystyle -1=i\cdot i={\sqrt {-1}}\cdot {\sqrt {-1}}={\sqrt {(-1)\cdot (-1)}}={\sqrt {1}}=1} ). Ο αριθμός a {\displaystyle a} είναι το πραγματικό μέρος του μιγαδικού αριθμού, ενώ ο b {\displaystyle b} είναι το φανταστικό μέρος. Μολονότι ο Ντεκάρτ χρησιμοποίησε αρχικά τον όρο "φανταστικός αριθμός" για να υποδηλώσει αυτό που ονομάζουμε σήμερα "μιγαδικό αριθμό", ο όρος "φανταστικός αριθμός" σήμερα σημαίνει συνήθως τον μιγαδικό αριθμό με πραγματικό μέρος ίσο με το 0 {\displaystyle 0} και φανταστικό μή μηδενικό, δηλαδή έναν αριθμό της μορφής b i : b ∈ R ∗ {\displaystyle bi:b\in \mathbb {R} ^{*}} . (Μερικές φορές λέμε ότι οι φανταστικοί αριθμοί είναι "τα πολλαπλάσια της φανταστικής μονάδας"). Παρά το παραπλανητικό τους όνομα, οι φανταστικοί αριθμοί είναι όχι μόνο υπαρκτοί αλλά και πολύ χρήσιμοι, με εφαρμογή στον ηλεκτρισμό, στην επεξεργασία σημάτων και σε πολλές άλλες εφαρμογές. Η πολική μορφή των μιγαδικών αριθμών τους καθιστά ιδανικούς για την αναπαράσταση περιστρεφόμενων διανυσμάτων και φάσεων και συνεπώς χρησιμοποιούνται ευρύτατα στην ηλεκτρονική (για την αναπαράσταση εναλλασσόμενων ρευμάτων), στην κυματική και γενικά στη μελέτη των περιοδικών φαινομένων. Αν ερμηνεύσουμε τον πολλαπλασιασμό ic (όπου c πραγματικός) ως στροφή του τμήματος Οc γύρω από το Ο κατά ορθή γωνία, το Οc στρέφεται και συμπίπτει με τον άξονα Οy, ένας επόμενος πολλαπλασιασμός με i, δηλαδή i²c, στρέφει το Οc κατά μια ακόμη ορθή γωνία και τελικά το +Οc γίνεται -Οc. Ως πράξη ο πολλαπλασιασμός με i² εχει το ίδιο αποτέλεσμα με τον πολλαπλασιασμό με -1, ο πολλαπλασιασμός με i έχει το ίδιο αποτέλεσμα με τη στροφή κατά ορθή γωνία.
Αετοβάτος

Ο αετοβάτος (Aetobatus) είναι γένος από ψάρια, και πιο συγκεκριμένα σαλάχια του ανοικτού ωκεανού, που βρίσκονται στον Ατλαντικό, τον Ειρηνικό και τον Ινδικό Ωκεανό. Παλαιότερα κατατασσόταν στην οικογένεια μυλιοβατίδες, αλλά πλέον ταξινομείται στη νέα, δική του ομώνυμη οικογένεια αετοβατίδες (Aetobatidae) εξαιτίας των εμφανών διαφορών του από όλα τα είδη των μυλιοβατιδών, ιδίως στο ότι τα θωρακικά πτερύγια ενώνονται με την κεφαλή στο ύψος των οφθαλμών.

 Σήμερα αναγνωρίζονται πέντε ή τρία είδη αετοβάτου, αναλόγως με το εάν τα A. ocellatus και A. laticeps θεωρηθούν υποείδη του A. narinari ή όχι: Υπάρχουν επιπλέον τα παρακάτω 6 προϊστορικά είδη που έχουν εξαφανισθεί και είναι γνωστά μόνο από απολιθώματα: †Aetobatus arcuatus, Agassiz 1843 †Aetobatus cappettai, Antunes & Balbino 2006 †Aetobatus irregularis, Agassiz 1843 †Aetobatus punctatus, Miller 1876 †Aetobatus poeyi, Fernández de Castro 1873 †Aetobatus sinhaleyus, Deraniyagala 1937 Το ομώνυμο λήμμα στη Νέα Ελληνική Εγκυκλοπαίδεια «Χάρη Πάτση», τόμ. 2 (1968), σελ. 263 Family AETOBATIDAE στο fishesofaustralia
Λαντάνα

Η Λαντάνα (επιστημονική ονομασία: Lantana) είναι γένος περίπου 150 ειδών πολυετών ανθοφόρων φυτών στην οικογένεια των Ιεροβοτανίδων. Είναι ιθαγενείς σε τροπικές περιοχές της Αμερικής και της Αφρικής, αλλά υπάρχουν ως εισαγόμενο είδος σε πολλές περιοχές, ειδικά στην περιοχή Αυστραλίας - Ειρηνικού, στο νότιο και βορειοανατολικό τμήμα της Ινδίας. Το γένος περιλαμβάνει τόσο ποώδη φυτά όσο και θάμνους που αναπτύσσονται σε ύψος 0,5 με 2 μέτρα. Η γενική ονομασία προέρχεται από την ύστερη λατινική γλώσσα, όπου αναφέρεται στο μη συγγενικό Viburnum lantana.Οι αρωματικές συστάδες λουλουδιών της Λαντάνας (που ονομάζονται σκιάδια) είναι ένα μείγμα από κόκκινα, πορτοκαλί, κίτρινα ή μπλε και λευκά άνθη. Υπάρχουν και άλλα χρώματα καθώς επιλέγονται νέες ποικιλίες. Τα άνθη συνήθως αλλάζουν χρώμα καθώς ωριμάζουν, με αποτέλεσμα οι ταξιανθίες να είναι δίχρωμες ή τρίχρωμες.

 Ορισμένα είδη είναι χωροκατακτητικά και θεωρούνται επιβλαβή ζιζάνια, όπως στη Νότια Ασία, τη Νότια Αφρική και την Αυστραλία. Στις Ηνωμένες Πολιτείες, οι λαντάνες έχουν εγκλιματιστεί στα νοτιοανατολικά, ιδιαίτερα στις παράκτιες περιοχές της Καρολίνας, της Τζόρτζια, της Φλόριντα και τις ακτές του κόλπου του Μεξικού. Η εξάπλωση της λαντάνας υποβοηθάται από το γεγονός ότι τα φύλλα της είναι δηλητηριώδη για τα περισσότερα ζώα και έτσι αποφεύγονται από τα φυτοφάγα, ενώ ο καρπός τους είναι λιχουδιά για πολλά πουλιά. Αυτά διανέμουν τους σπόρους και έτσι συμβάλλουν άθελά τους στην υποβάθμιση του εγχώριου οικοσυστήματος τους. Οι λαντάνες είναι χρήσιμες ως μελιτοφόρα φυτά μελιού, και τα είδη L. camara, L. lilacina και L. trifolia φυτεύονται μερικές φορές για το σκοπό αυτό. Τα είδη Λαντάνας καλλιεργούνται ευρέως για τα άνθη τους σε τροπικά και υποτροπικά περιβάλλοντα και (ως ετήσιο φυτό) σε εύκρατα κλίματα. Τα περισσότερα από τα φυτά που πωλούνται ως λαντάνες είναι τους είδους L.<span typeof="mw:Entity" id="mwzA"> </span>camara και των υβριδίων τους ή L. montevidensis. Υπάρχουν πολυάριθμες ποικιλίες. Η Lantana montevidensis έχει μπλε (ή λευκά) λουλούδια όλο το χρόνο. Το φύλλωμά του είναι σκούρο πράσινο και έχει χαρακτηριστική οσμή. Αν και οι λαντάνες είναι γενικά ανθεκτικές και, όντας κάπως τοξικές, συνήθως απορρίπτονται από τα φυτοφάγα ζώα, μπορεί να μολυνθούν από παράσιτα. Η βρωσιμότητα των καρπών της λαντάνας αμφισβητείται. Μερικοί ειδικοί ισχυρίζονται ότι τα μούρα της λαντάνας είναι βρώσιμα όταν είναι ώριμα, αν και όπως πολλά φρούτα είναι ήπια δηλητηριώδη εάν καταναλωθούν ενώ είναι ακόμη πράσινα. Άλλοι ειδικοί ισχυρίζονται ότι η πειραματική έρευνα δείχνει ότι τόσο τα άγουρα όσο και τα ώριμα μούρα λαντάνας είναι δυνητικά θανατηφόρα.Εκχυλίσματα Lantana camara μπορούν να χρησιμοποιηθούν για την προστασία του λάχανου από την αφίδα Lipaphis erysimi.
La Congolaise

La Congolaise (Η Κονγκολέζα) είναι ο εθνικός ύμνος της Δημοκρατίας του Κονγκό. Ο ύμνος καθιερώθηκε με την ανεξαρτησία της χώρας το 1959, αντικαταστάθηκε το 1969 από το Les Trois Glorieuses αλλά επαναφέρθηκε το 1991. Οι στίχοι γράφτηκαν από το Ζακ Τοντρά (Jacques Tondra) και το Ζωρζ Κιμπάνγκι (Georges Kibanghi), ενώ τη μουσική έγραψε ο Ζαν Ρογιέ (Jean Royer) και ο Ζοζέφ Σπαντιλιέρ (Joseph Spadilière).

 En ce jour le soleil se lève Et notre Congo resplendit. Une longue nuit s'achève, Un grand bonheur a surgi. Chantons tous avec ivresse le chant de la liberté. ΧΟΡΩΔΙΑ: Congolais, debout fièrement partout, Proclamons l'union de notre nation, Oublions ce qui nous divise, soyons plus unis que jamais, Vivons pour notre devise: Unité, travail, progrès! Vivons pour notre devise: Unité, travail, progrès! Des forêts jusqu'à la savanne, Des savannes jusqu'à la mer, Un seul peuple, une seule âme, Un seul coer, ardent et fier, Luttons tous, tant que nous sommes, Pour notre vieux pays noir. Χορωδία Et s'il nous faut mourir, en somme Qu'importe puisque nos enfants, Partout, pourront dire comme On triomphe en combattant, Et dans le moindre village Chantent sous nos trois couleurs. Χορωδία Τη μέρα αυτή ο ήλιος ανατέλλει Και το Κονγκό μας στέκει ολόλαμπρο. Μια μακρά νύχτα έλαβε τέλος, μια μεγάλη ευτυχία ήρθε. Ας τραγουδήσουμε όλοι, με έξαλλη χαρά Το τραγούδι της ελευθερίας. Χορωδία: Ξυπνήστε, Κονγκολέζοι, ο κάθε περήφανος άνθρωπος, Ανακηρύξτε την ενότητα του κράτους μας. Ας ξεχάσουμε τις διαφορές μας Και να γίνουμε πιο ενωμένοι από ποτέ. Ας ζούμε με το σύνθημα: Ενότητα, εργασία, πρόοδος. Ας ζούμε με το σύνθημα: Ενότητα, εργασία, πρόοδος. Από το δάσος ως τους θάμνους, Από τους θάμνους ως τον ωκεανό, Ένας λαός, μια ψυχή, Μια καρδιά, φλογερή και περήφανη. Ας πολεμήσουμε όλοι , ο καθένας από μας, Για τη μαύρη μας χώρα. Χορωδία Και αν πρέπει να πεθάνουμε, Πειράζει πραγματικά; Τα παιδιά μας Σε όλα τα μέρη θα μπορούν να λένε πώς Ο θρίαμβος έρχεται με μάχη, Και στο πιο μικρό χωριό Τραγουδήστε κάτω από τα τρία μας χρώματα. Χορωδία αρχείο σε μορφή MIDI Feik
Βέλβαρι

Το Βέλβαρι (τσέχικη προφορά: [ˈvɛlvarɪ] ) είναι κωμόπολη στην περιοχή Κλάντνο στην Κεντρική Βοημία της Τσεχίας. Έχει περίπου 3.000 κατοίκους. Το ιστορικό κέντρο της πόλης είναι καλά διατηρημένο και προστατεύεται από το νόμο ως ζώνη αστικού μνημείου.

 Τα χωριά Γιεσίν, Μάλα Μπούτσινα και Βέλκα Μπούτσινα είναι διοικητικά τμήματα του Βέλβαρι. Το Βέλβαρι βρίσκεται περίπου 22 χιλιόμετρα βορειοδυτικά της Πράγας. Βρίσκεται στο ρεύμα Μπακόφσκι σε ένα επίπεδο αγροτικό τοπίο του Κάτω Όχρε. Η πρώτη γραπτή αναφορά του Βέλβαρι είναι από το 1282. Ήταν για αιώνες μια σημαντική στάση στο δρόμο από την Πράγα στη Σαξονία. Μετά το 1357, έγινε βασιλική περιουσία και προήχθη σε městys (κωμόπολη, "πόλη με αγορά") από τον βασιλιά Κάρολο Δ' . Το 1482 έγινε πόλη από τον βασιλιά Βλαδισλάο Β' . Η πόλη φιλοξενεί τον ποδοσφαιρικό σύλλογο TJ Σλόβαν Βέλβαρι, ο οποίος παίζει στην Γ' κατηγορία του τσεχικού πρωταθλήματος ποδοσφαίρου. Τα σημαντικότερα αξιοθέατα της ευρύχωρης πλατείας Βασιλέως Βλαδισλάβου περιλαμβάνουν μια μπαρόκ μαριανή στήλη χτισμένη το 1716–1719, ένα μπαρόκ δημαρχείο του 1717 και τη γοτθική εκκλησία της Αγίας Αικατερίνης με τοιχογραφίες του 15ου αιώνα. Η αναγεννησιακή Πύλη της Πράγας από το 1580 είναι η τελευταία σωζόμενη από τις τρεις πύλες της πόλης. Υπάρχει επίσης η αναγεννησιακή εκκλησία του Αγίου Γεωργίου (χτίστηκε το 1613–1616) με περίβολο. Επίσημος ιστότοπος
Μονή Σκαφιδιάς

Η γυναικεία Ιερά Μονή Σκαφιδιάς είναι Ορθόδοξο Ελληνικό μοναστήρι αφιερωμένο στην Κοίμηση της Θεοτόκου και βρίσκεται στον Νομό Ηλείας, στην Τοπική Κοινότητα Σκαφιδιάς, στα 12 χλμ. έξω από την πόλη του Πύργου. Υπάγεται στην Ιερά Μητρόπολη Ηλείας και Ωλένης.

 Το μοναστήρι της Παναγίας της Σκαφιδιώτισσας ή Σκαφιδιάς, από την οποία πήρε το όνομα, χτίστηκε περίπου τον 10ο αιώνα μ.Χ. δίπλα από τα καταγάλανα νερά του Ιονίου, στις εκβολές του ποταμού Ιάρδανου. Έκθαμβος θα μείνει ο επισκέπτης αντικρίζοντας από μακριά το μεσαιωνικό φρούριο που το περιστοιχίζει. Εκτός από την αξιόλογη αρχιτεκτονική του έχει και πολλούς θρησκευτικούς και ιστορικούς θησαυρούς όπως: Ιερά σκεύη, άμφια, λειψανοθήκες, στολές, όπλα, εικόνες, νομίσματα, αναθήματα και το λάβαρο της Μονής από χειροκέντητη εικόνα με αφιέρωση στην Παναγία. Σημαντικό είναι το αρχείο της Μονής και η βιβλιοθήκη με πολλά χειρόγραφα βιβλία, που αναφέρονται σε λειτουργικά, μουσικά, αγιογραφικά και άλλα θέματα, αλλά και στην ιστορία της Μονής και τη συμμετοχή της στην Ελληνική Επανάσταση του 1821. Σήμερα η Μονή αποτελείται από 4 Μοναχές, με Ηγουμένη την Μοναχή Μακαρία Ευστρατίου (Μακαρία β') Η τέως Ηγουμένη Μοναχή Μακαρία Αναστασοπούλου απεβίωσε στις 12 Ιανουαρίου 2016. Νέα Ηγουμένη της Μονής Σκαφιδιάς είναι η μοναχή Μακαρία Ευστρατίου (Μακαρία β') Δημητρίου Κοκκόρη, Ορθόδοξα Ελληνικά μοναστήρια. https://web.archive.org/web/20191005185611/https://ejournals.epublishing.ekt.gr/index.php/mnimon/article/viewFile/7852/7541.pdf (Χειρόγραφα Μοναστηριών της Ηλείας - Ψηφιακή Βιβλιοθήκη Ιονίου Πανεπιστημίου) http://www.imilias.gr/component/content/article/112-monastiria/87-moni-skafidia.html (Ιστότοπος Μητροπόλεως Ηλείας και Ωλένης) http://www.religiousgreece.gr/peloponnese/-/asset_publisher/J4zsS00HlAz5/content/iera-mone-skaphidias (Ιστότοπος Αρχιεπισκοπής Αθηνών) http://www.ecclesia.gr/greek/monshrines/skafidia.html Φωτογραφίες
Μαρία Αμαλία της Βάδης

Η Μαρία Αμαλία (γερμ. Marie Amelie von Zähringen von Baden, 11 Οκτωβρίου 1817 - 17 Οκτωβρίου 1888) από τον Οίκο του Τσέρινγκεν ήταν κόρη του Μεγάλου Δούκα της Βάδης και με τον γάμο της έγινε δούκισσα του Χάμιλτον.

 Η Μαρία Αμαλία Ελισάβετ Καρολίνα γεννήθηκε στην Καρλσρούη και ήταν η τρίτη κόρη του Καρόλου της Βάδης και της Στεφανίας ντε Μπωαρναί, κόρης του Κλωντ, 2ου Κόμη του Ρος-Μπαριτώ. Ήταν 3η εξαδέλφη του Ναπολέοντα Γ΄ των Γάλλων και φίλη της συζύγου του Ευγενίας ντε Μοντίχο. Η μητέρα της είχε υιοθετηθεί από τον Ναπολέοντα Α΄. Η Μαρία Αμαλία είχε δύο αδέλφια: τη Λουίζα Αμαλία, σύζυγο του Γουσταύου, Διαδόχου Πρίγκιπα της Σουηδίας, που η κόρη τους Καρόλα παντρεύτηκε τον Αλβέρτο της Σαξονίας. Η άλλη αδελφή ήταν η Ιωσηφίνα, μητέρα της Στεφανίας του Χοεντσόλλερν-Ζίγκμαρινγκεν (συζύγου του Πέτρου Ε΄ της Πορτογαλίας) και του Καρόλου Α΄ της Ρουμανίας. Παντρεύτηκε τον Σκώτο ευγενή Ουίλλιαμ Χάμιλτον, Μαρκήσιο του Ντάγκλας & Κλάιντσντεϊλ, μοναχογιό του 10ου Δούκα του Χάμιλτον. Έπειτα από τον γάμο εγκαταστάθηκε στο Κάστρο Μπρόντικ στη νήσο Άρραν, που κτίστηκε προς τιμή της σε βαυαρικό ρυθμό. Έπειτα μετακινήθηκε στο Ανάκτορο Χάμιλτον στο Λάναρκσιρ της Σκωτίας. Ο σύζυγός της διαδέχθηκε τον πατέρα του το 1852 ως 11ος Δούκας του Χάμιλτον και ζούσε στο Μπάντεν-Μπάντεν και στο Παρίσι. Αυτή και ο σύζυγός της συνόδευσαν τον Ναπολέοντα Γ΄ κατά την επίσημη είσοδό του στο Παρίσι το 1852. Ο αυτοκράτορας των Γάλλων την επισκέφθηκε το 1860 στο Μπάντεν, σε ένα δημοφιλές θερινό θέρετρο για την ανώτερη τάξη του Παρισιού. Επίσης η Μαρία Αμαλία συνόδευσε τον αυτοκράτορα το 1855 σε μία εορτή προς τιμή του Βίκτωρα Εμμανουήλ Β΄ της Σαρδηνίας και στη βάπτιση του Ναπολέοντα, Αυτοκρατορικού Πρίγκιπα, το 1856. Η αυτοκράτειρα Ευγενία, που ήταν φίλη της, έμενε συχνά σε αυτήν, όταν επισκεπτόταν το Μπάντεν ή τη Σκωτία. Η Ευγενία έκανε πολλούς να θυμώσουν, καθώς επέμενε η Μαρία Αμαλία να προηγείται και να κάθεται με την Αυτοκρατορική Οικογένεια. Το 1860 η εξουθενωμένη Ευγενία ήθελε να αφήσει τη Γαλλία, αλλά βρήκε ότι οι προορισμοί στην ηπειρωτική Ευρώπη ήταν περιορισμένοι λόγω πολιτικών ζητημάτων· τότε η Μαρία Αμαλία έδειξε συμπάθεια στην κατάστασή της και της πρόσφερε με επιτυχία διαμονή στο σπίτι του συζύγου της στη Σκωτία. Παντρεύτηκε το 1843 τον Ουίλλιαμ Ντάγκλας-Χάμιλτον, 11ο Δούκα του Χάμιλτον, και είχε τέκνα: Ουίλλιαμ (1845 - 1895), 12ος Δούκας του Χάμιλτον. Τσαρλς (1847 - 1886), 7ος Κόμης του Σέλκερκ, υπολοχαγός. Κάθριν Ελίζαμπεθ (1849 - 1894), παντρεύτηκε τον Μαρκ Τζέιμς. Μαίρη Βικτώρια (1850 - 1922), παντρεύτηκε πρώτα τον Αλβέρτο Α΄ του Μονακό και όταν διαζεύχθηκαν, παντρεύτηκε τον Ούγγρο Τάσιλο Φέστετιτς, Κόμη της Τόλνα. Sanders, L.C. (2004). "Hamilton, William Alexander Anthony Archibald Douglas-, eleventh duke of Hamilton and eighth duke of Brandon (1811–1863)". Oxford Dictionary of National Biography (online ed.). Oxford University Press. doi:10.1093/ref:odnb/7939.
Διάλογοι για τη φυσική θρησκεία

Το Διάλογοι για τη φυσική θρησκεία (Dialogues Concerning Natural Religion) είναι ένα έργο του σκωτσέζου φιλόσοφου Ντέιβιντ Χιουμ. Μέσω του διαλόγου, τρεις φιλόσοφοι, ο Δημέας, ο Φίλων και ο Κλεάνθης συζητούν για τη φύση της ύπαρξης του Θεού . Αν αυτά τα ονόματα είναι αναφορά σε αρχαίους φιλόσοφους, είναι ακόμη θέμα προς συζήτηση. Αν και οι τρεις συμφωνούν πως υπάρχει θεός, διαφωνούν έντονα για την φύση του θεού και πως, και αν, η ανθρωπότητα μπορεί να γνωρίσει κάποιαν θεότητα. Στους διαλόγους του, οι χαρακτήρες του συζητούν μια σειρά από επιχειρήματα για την ύπαρξη του Θεού, όπως το τελεολογικό επιχείρημα, το κοσμολογικό επιχείρημα και το πρόβλημα του κακού Ο Χιούμ ξεκίνησε να γράφει το έργο το 1750, αλλά το τελείωσε λίγο πριν τον θάνατο του, το 1776. Βασίζονται στο έργο του Κικέρωνα De Natura Deorum. Το έργο εκδόθηκε αρχικά, χωρίς αναφορά στο όνομα του συγγραφέα ή εκδότη.

 Πάμφιλος, είναι ο νεαρός παρουσιαστής των διαλόγων. Σε ένα γράμμα προς τον φίλο του Ερμιππο, εξηγά τις θέσεις των Δημέα, Φιλων και Κλεάνθη. Χρησιμοποιείται ως αφηγητής. Στο τέλος αναφέρει πως θεωρεί ότι ο Κλεάνθης παρουσίασε τα ισχυρότερα επιχειρήματα, αν και μάλλον το κάνει από σεβασμό προς τον καθηγητή του, καθώς δεν αντανακλά τις απόψεις του Χιουμ για το θέμα. Αν ληφθούν υπόψιν οι άλλες θέσεις του Χιούμ για το θέμα της θρησκείας, μπορεί να σημειωθεί ότι όλοι καταλήγουν σε εμφανώς ειρωνικές δηλώσεις προσπαθόντας να επαναβεβαιώσουν την πίστη τους στον Χριστιανισμό. Κλεάνθης, είναι ενας «πειραματιστής θεϊστής» και οπαδός του ορθόδοξου εμπειρισμού του οποίου η πίστη στον θεό στηρίζεται σε μια εκδοχή του τελεολογικού επιχειρήματος Φίλων, σύμφωνα με την κυρίαρχη άποψη, είναι ο χαρακτήρας που παρουσιάζει ομοιότητες με την χαρακτήρα τυ Χιούμ. Ο Φίλων, μαζί με τον Δημέα, κριτικάρουν τις ανθρωπομορφικές απόψεις του Κλεάνθη, καθώς και την τελεολογία του, αν και κανείς τους δεν απορρίπτει την πίστη στον θεό. Ο Φίλων υποστηρίζει πως η ανθρώπινη λογική είναι ανίκανη να πραγματοποιήσει σκέψεις για την κατανόηση του θείου, αν και δεν προχωρά να αρνηθεί ότι υπάρχει θεός. Δημέας «υποστηρίζει το κοσμολογικό επιχείρημα και τον φιλοσοφικό θεϊσμό" Πίστεύει πως η ύπαρξη του θεού πρέπει να αποδεικτεί με χρήση a priori λογικής και πως οι πεποιθήσεις μας για την φύση του θεού πρέπει να είναι βασισμένη στις αποκαλύψεις. Κατηγορεί τον Κλεάνθη για ανθρωπομορφισμό και για την υποστήριξη του στην «φυσική θρησκεία». Ο Δημέας απορρίπτει την εγκατάλειψη των a priori επιχειρημάτων από τον Φίλων και τον Κλεάνθη (και οι δυο ειναι εμπειριστές) και θεωρεί πως ο Φίλων αποδέχεται μια ακραία μορφή σκεπτικισμού." Ελεύθερο βιβλίο Dialogues Concerning Natural Religion στο Project Gutenberg Free audio book of Dialogues Concerning Natural Religion
Ηλιακή έκλειψη της 20ης Μαρτίου 2015

Μια ολική έκλειψη Ηλίου έγινε στις 20 Μαρτίου 2015. Μια ηλιακή έκλειψη συμβαίνει όταν η Σελήνη περνάει ανάμεσα στη Γη και τον Ήλιο, οπότε καλύπτει εντελώς ή εν μέρει τον ηλιακό δίσκο για έναν παρατηρητή στη Γη. Μια ολική έκλειψη Ηλίου συμβαίνει όταν η φαινόμενη διάμετρος της Σελήνης είναι μεγαλύτερη από αυτή του Ήλιου, με αποτέλεσμα να καλύπτεται εξ ολοκλήρου ο ηλιακός δίσκος και να βυθίζονται κάποιες περιοχές στο σκοτάδι για μερικά λεπτά. Η ολικότητα συμβαίνει σε ένα στενή λωρίδα κατά μήκος της γήινης επιφάνειας, ενώ σε μια γύρω περιοχή με χιλιάδες χιλιόμετρα πλάτος, η έκλειψη είναι ορατή ως μερική. Αυτή η ολική ηλιακή έκλειψη ήταν αξιοσημείωτη διότι έλαβε χώρα στον Βόρειο Πόλο. Η ολικότητα ήταν ορατή επίσης, στις Νήσους Φερόε, στο Αρχιπέλαγος Σβάλμπαρντ, στον Βόρειο Ατλαντικό και στον Αρκτικό Ωκεανό. Η έκλειψη είχε μέγεθος 1,045. Η μεγαλύτερη διάρκεια της ολικής φάσης ήταν 2 λεπτά και 47 δευτερόλεπτα στα Νησιά Φερόε. Ήταν η τελευταία ολική ηλιακή έκλειψη ορατή σε ευρωπαϊκό έδαφος σε βάθος δεκαετίας, αφού η επόμενη θα συμβεί στις 12 Αυγούστου 2026.

 Η ηλιακή έκλειψη ξεκίνησε στις 08:30(ώρα GMT) στη Βορειοδυτική Ευρώπη και κινήθηκε προς τα βορειοανατολικά. Η παρατήρηση ήταν αρκετά καλή από τον Βόρειο Ατλαντικό και τον Αρκτικό Ωκεανό, τη Γροιλανδία, την Ισλανδία, την Ιρλανδία, το Ηνωμένο Βασίλειο, τις Νήσους Φερόε, τη βόρεια Νορβηγία και την Περιφέρεια Μούρμανσκ. Αρχικά, η ολική έκλειψη πέρασε νότια της Γροιλανδίας. Στην συνέχεια κινήθηκε προς τα βορειοανατολικά, περνώντας ανάμεσα από την Ισλανδία και το Ηνωμένο Βασίλειο εκεί όπου βρίσκονται τα Νησιά Φερόε, ενώ κατέληξε στα βόρεια νησιά της Νορβηγίας(Σβάλμπαρντ). Η έκλειψη ήταν ορατή ως μερική σε όλη την Ευρώπη. Για παράδειγμα, το Λονδίνο παρουσίασε μερική έκλειψη ηλίου κατά 85%. Τρία επιβατικά αεροσκάφη πέταξαν πάνω από τα σύννεφα, στο "μονοπάτι" της ολικότητας δίνοντας την ευκαιρία στους επιβάτες να παρατηρήσουν το φαινόμενο. Εκτός από την έκλειψη, η 20η Μαρτίου 2015 ήταν επίσης η πρώτη μέρα της άνοιξης (επίσης γνωστή ως εαρινή ισημερία στο βόρειο ημισφαίριο). Η έκλειψη ήταν ορατή ως μερική σε όλη την Ευρώπη, συμπεριλαμβανομένων των χωρών: Νορβηγία, Σουηδία, Δανία, Ηνωμένο Βασίλειο, Ιρλανδία, Πορτογαλία, Γαλλία, Γερμανία, Πολωνία, Τσεχία, Ουγγαρία, Αυστρία, Ιταλία, Μαυροβούνιο, Φινλανδία, Δυτική Ρωσία και Ουκρανία. Η έκλειψη ήταν ορατή στην χώρα ως μερική. Στην βορειοδυτική Ελλάδα, καλύφθηκε το 40-41% του ηλιακού δίσκου, ενώ στην νοτιοανατολική Ελλάδα, περίπου το 20%. Το Υπουργείο Πολιτισμού, Παιδείας και Θρησκευμάτων με εγκύκλιο του αποφάσισε την παραμονή των μαθητών σε κλειστούς χώρους κατά την διάρκεια της έκλειψης, γεγονός που προκάλεσε αντιδράσεις. Κατάλογος ηλιακών εκλείψεων ορατών από την Ελλάδα
Φωτοχρωστική

Στη μοριακή βιολογία με την ονομασία φωτοχρωστικές φέρονται οι οργανικές ενώσεις που βρίσκονται στα κύτταρα των φωτοαυτότροφων οργανισμών που διεγείρονται από το φως και, δεσμεύοντας μέρος της ενέργειας της ακτινοβολίας, υφίστανται χημική μετατροπή. Οι φωτοχρωστικές ως βασικοί παράγοντες στην φωτοβιοχημική διεργασία της φωτοσύνθεσης καλούνται επίσης και φωτοσυνθετικές χρωστικές. Στην ιατρική ορολογία, η "φωτοχρωστική" αναφέρεται στις οψίνες, πρωτεΐνες των φωτοϋποδοχέων του αμφιβληστροειδούς.

 Οι φωτοχρωστικές, με βάση τη χημική τους σύσταση, διακρίνονται στις ακόλουθες κατηγορίες: τις χλωροφύλλες α, β, c, και d, που χημικά ανήκουν στην κατηγορία των πορφυρινών, τις βακτηριοχλωροφύλλες α και β, που χημικά ανήκουν στην αυτή κατηγορία των χλωροφυλλών, τα καροτενοειδή, (καροτένια και ξανθοφύλλες), που χημικά ανήκουν στα ισοπρενοειδή και τις φυκοβιλίνες, (φυκοερυθροχολίνη και φυκοκυανοχολίνη), που αποτελούν χρωμοφόρα των φωτοσυνθετικών χρωμοπρωτεϊνών. Η χλωροφύλλη α εντοπίζεται σε όλους τους φωτοαυτότροφους ευκαριωτικούς οργανισμούς. Η χλωροφύλλη β εντοπίζεται σε όλους τους παραπάνω εκτός από τα διάτομα, φαιοφύκη και ροδοφύκη. Η χλωροφύλλη c εντοπίζεται στα διάτομα, φαιοφύκη και ροδοφύκη. Η χλωροφύλλη d εντοπίζεται ομοίως όπου και η χλωροφύλλη c. Τα καροτενοειδή εντοπίζονται σε όλους τους φωτοσυνθετικούς οργανισμούς. Η φυκοερυθροχολίνη εντοπίζεται μόνο στα ροδοφύκη. Η φυκοκυανοχολίνη εντοπίζεται μόνο στα κυανοφύκη. Οι δε βακτηριοφύλλες α και β εντοπίζονται στα φωτοσυνθετικά βακτήρια.Γενικά στους ευκαριωτικούς αυτότροφους οργανισμούς οι φωτοχρωστικές εντοπίζονται στους φωτοσυνθετικούς κόκκους (grana) των χρωμοπλαστών. Αντίθετα στα φωτοσυνθετικά βακτήρια και τα κυανοφύκη, που στερούνται χρωμοπλαστών, οι φωτοχρωστικές εντοπίζονται σε προεξοχές της πλασματικής μεμβράνης τους. "Λεξικό Βιολογίας Collins", σ. 702 - Εκδόσεις Ι. Φλώρος - Αθήνα. Δημ. Παλαφούτας - Αλεξ. Πανταζίδης "Βιολογία" Εκδ. Πατάκη Αθήνα 1999, σ.160.
Λεμπίρα

Το λεμπίρα (lempira, κωδικός ISO 4217: HNL) είναι το νόμισμα της Ονδούρας και υποδιαιρείται σε 100 σεντάβος (centavos). Ονομάστηκε έτσι από το φύλαρχο (κασίκε) Λεμπίρα των ιθαγενών Λένκα ο οποίος έζησε το 16ο αιώνα και ηγήθηκε της αποτυχημένης εξέγερσης εναντίον των Ισπανών κονκισταδόρων. Είναι εθνικός ήρωας και τιμάται τόσο στο χαρτονόμισμα του 1 λεμπίρα όσο και στα κέρματα των 20 και των 50 σεντάβος.

 Το λεμπίρα εισήχθη το 1931, αντικαθιστώντας το Πέσο της Ονδούρας, με ίση αξία. Στα τέλη της δεκαετίας του 1980, η ισοτιμία ήταν 2 λεμπίρα για 1 Δολάριο των ΗΠΑ. Το 2006 το λεμπίρα έχει την ισοτιμία 18,8932 λεμπίρα για 1 δολάριο έναντι του αμερικανικού δολαρίου. Το 1931 κυκλοφόρησαν κέρματα σε ονομαστική αξία των 5, 20 και 50 σεντάβος και του 1 λεμπίρα. Ακολούθησαν τα κέρματα των 1, 2 και 10 σεντάβος τα έτη 1935, 1939 και 1932 αντίστοιχα. Το 1937 σταμάτησε η παραγωγή ασημένιων κερμάτων του 1 λεμπίρα και τα υπόλοιπα ασημένια κέρματα (των 20 και των 50 σεντάβος) αντικαταστάθηκαν από χαλκονικέλινα το 1967. Σήμερα κυκλοφορούν τα εξής κέρματα 1 σεντάβο - δε συνεχίστηκε το 1985 2 σεντάβος - διακόπηκε το 1990 5 σεντάβος 10 σεντάβος 20 σεντάβος 50 σεντάβος Η Τράπεζα της Ονδούρας και η Banco Atlantida τύπωσαν τα πρώτα χαρτονομίσματα λεμπίρα το 1932 σε ονομαστική αξία των 1, 2, 5, 10 και 20 λεμπίρα. Η Κεντρική Τράπεζα της χώρας ανέλαβε εν συνεχεία την έκδοση των χαρτονομισμάτων, το 1950, εισάγοντας τραπεζογραμμάτια των 50 λεμπίρα το 1951. Το 1975 προστέθηκαν τα χαρτονομίσματα των 100 λεμπίρα και στη συνέχεια αυτά των 500 λεμπίρα το 1995. Χαρτονομίσματα της Ονδούρας Αρχειοθετήθηκε 2020-06-10 στο Wayback Machine.
Μπέρθα του Κεντ

Η Αγία Μπέρθα (περί το 565 - μετά το 601), μέλος του Οίκου των Μεροβίγγειων ήταν η βασίλισσα με την οποία ξεκίνησε ο Εκχριστιανισμός της Αγγλο-Σαξονικής Αγγλίας, καθιερώθηκε σαν Αγία από την Καθολική Εκκλησία. Η Μπέρθα ήταν κόρη του βασιλιά Χαριβέρτου Α΄ και της συζύγου του Ινκομπέργκας, παππούς της ήταν ο Βασιλιάς των Φράγκων Χλωτάριος Α΄ γιος του Κλόβις Α΄ και της Αγίας Κλοτίλδης. Ο πατέρας της πέθανε το 567 και η μητέρα της το 589, η ίδια μεγάλωσε κοντά στην Τουρ.

 Ο γάμος της με τον παγανιστή Άγγλο-Σάξονα βασιλιά Έθελμπερτ του Κεντ έγινε με τον όρο να εξακολουθήσει να λατρεύει την θρησκεία της, μετέφερε τον εξομολόγο της στην Αγγλία. Η Μπέρθα ίδρυσε μία Ρωμαϊκή εκκλησία στο Κάντερμπερι αφιερωμένη στον Άγιο Μαρτίνο του Τουρ, ήταν το πρώτο παρεκκλήσι που ίδρυσε πριν έρθει ο Άγιος Αυγουστίνος από την Ρώμη. Η παρουσία της εκκλησίας εξακολουθούσε να βρίσκεται στο ίδιο σημείο, αναγνωρίστηκε από την UNESCO σαν η αρχαιότερη χριστιανική εκκλησία στην Αγγλία (580). Το παρεκκλήσι του Αγίου Μαρτίνου του Τουρ καθιερώθηκε από την UNESCO σαν Μνημείο Παγκόσμιας Κληρονομιάς.Ο Πάπας Γρηγόριος Α΄ έστειλε μια αποστολή υπό την ηγεσία του Αυγουστίνου του Καντέρμπερι με στόχο να εκχριστιανίσει την Αγγλία (596). Η αποστολή δέχτηκε θερμή υποδοχή μόνο χάρη της Μπέρθας (597). Με την στήριξη της ο Αυγουστίνος ίδρυσε πολλά μοναστήρια και τον Καθεδρικό ναό, χωρίς την Μπέρθα θα ήταν αδύνατο να το κάνει. Ο πάπας Γρηγόριος Α΄ της έστειλε επιστολή και την ευχαρίστησε θερμά για την συμβολή της στον εκχριστιανισμό των Άγγλων (601). Οι "Βασιλικοί κατάλογοι του Κεντ" καταγράφουν ότι η Μπέρθα απέκτησε τουλάχιστον δύο γιους, τον Έαντμπαλντ του Κεντ και τον Έθελμπουργκ του Κεντ. Υπάρχουν πολλές διαφωνίες σχετικά με την ημερομηνία του θανάτου της με πιθανότερη το 606. Η πόλη του Καντέρμπερι γιόρτασε την μνήμη της με πολλούς τρόπους. Βέδας, "Εκκλησιαστική Ιστορία" Rollason, D. W. (1982), The Mildrith Legend: A Study in Early Medieval Hagiography in England, Leicester: Leicester University Press. Taylor, Martin. The Cradle of English Christianity Thurston, Herbert. "Bertha." The Catholic Encyclopedia. Τόμος. 2. New York: Robert Appleton Company, 1907. 7 May 2013 Ιστορία του Καντέρμπερι Μνημεία Παγκόσμιας Κληρονομιάς